Diari Oficial de la Generalitat Valenciana


Sumari del DOGV 6199, del 04-02-2010 (2010/825)

ORDE 2/2010, de 20 de gener, de la Conselleria d'Infraestructures i Transport, per la qual es creen fitxers amb dades de caràcter personal gestionades i de titularitat de l'Agència Valenciana de l'Energia (AVEN), de conformitat amb el que establix la Llei Orgànica 15/1999, de 13 de desembre, de Protecció de Dades de Caràcter Personal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/01/20/2/dof/vci/html**

### Dades del document

Número de DOGV
:   6199

Data del DOGV
:   04-02-2010

Secció del DOGV
:   I. DISPOSICIONS GENERALS

Número del document
:   2010/825


Data del document
:   20-01-2010

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * Agència Valenciana de L'Energia
    * dades personals
    * administració regional
    * base de dades
    * legislació
    * protecció de dades

ORDE 2/2010, de 20 de gener, de la Conselleria d'Infraestructures i Transport, per la qual es creen fitxers amb dades de caràcter personal gestionades i de titularitat de l'Agència Valenciana de l'Energia (AVEN), de conformitat amb el que establix la Llei Orgànica 15/1999, de 13 de desembre, de Protecció de Dades de Caràcter Personal. [2010/825]  
PREÀMBUL  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà aplicable a les dades de caràcter personal registrades en suport físic, que les faça susceptibles de tractament, i a qualsevol modalitat d'ús posterior d'estes dades pels sectors públic i privat.  
Així mateix, en l'article 20 de la Llei Orgànica 15/1999, de 13 de desembre, de Protecció de Dades, i en els articles 52, 53 i 54 del Reglament aprovat pel Reial Decret 1720/2007, de 21 de desembre, que desplega l'esmentada llei orgànica, es disposa que la creació, modificació o supressió dels fitxers de les administracions públiques només podrà fer-se per mitjà de disposició general reguladora publicada en el Butlletí Oficial de l'Estat o diari oficial corresponent.   
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció de fitxers informatitzats de dades personals creades o gestionades pels distints òrgans o entitats de la Generalitat Valenciana, així com la seua modificació i cancel·lació, i establix que serà la conselleria competent per raó de la matèria la que aprove la disposició general de creació, modificació o cancel·lació dels fitxers.  
L'Agència Valenciana de l'Energia (AVEN) té implantats uns sistemes d'informació dirigits a facilitar l'actuació administrativa i la resta de les funcions pròpies, que donen lloc a la creació d'una sèrie de fitxers que arrepleguen dades de caràcter personal. Així, doncs, per mitjà de la present orde es pretén la creació i regulació dels fitxers, titularitat de l'Agència Valenciana de l'Energia, de tractament de dades de caràcter personal que s'esmenten en l'annex d'esta, de conformitat amb el que establix la Llei Orgànica 15/1999, de 13 de desembre, de Protecció de Dades de Caràcter Personal i normes que la desenvolupen.  
Per tot el que s'ha exposat anteriorment, segons el que establix l'article 28.e) de la Llei 5/1983, de 30 de desembre, del Govern Valencià, modificada per la Llei 12/2007, de 20 de març, de la Generalitat, a fi de fer complir el mandat legal de l'article 20 de la Llei Orgànica 15/1999, sobre creació, modificació o supressió dels fitxers que continguen dades de caràcter personal, d'acord amb el Consell Jurídic Consultiu de la Comunitat Valenciana i en l'exercici de les atribucions que tinc conferides,   
ORDENE  
Article 1. Objecte  
La present orde té com a objecte la creació i regulació dels fitxers, titularitat de l'Agència Valenciana de l'Energia (AVEN), de tractament de dades de caràcter personal que s'esmenten en l'annex únic, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal i concordants del Reglament aprovat per Reial Decret 1720/2007, de 21 de desembre, de desenvolupament de l'esmentada llei.  
Article 2. Mesures de seguretat  
L'Agència Valenciana de l'Energia (AVEN), com a responsable dels fitxers inclosos en la present orde, adoptarà les mesures tècniques, de gestió i organització que siguen necessàries per a assegurar que les dades de caràcter personal existents s'usen per a les finalitats per a les quals van ser arreplegades, que són les que es concreten en l'annex de la present orde, així com per a assegurar la confidencialitat, integritat i disponibilitat de les dades personals, així com les conduents a fer efectives les garanties, obligacions i drets reconeguts en la Llei Orgànica 15/1999, de Protecció de Dades de Caràcter Personal.   
Article 3. Domicili per a l'exercici dels drets  
Per a tots els fitxers titularitat de l'AVEN que es creen en la present orde, els interessats podran exercir el dret d'accés, rectificació, cancel·lació i oposició, en els casos previstos en la legislació vigent, davant de:  
Agència Valenciana de l'Energia (AVEN)   
C/ Colom, núm. 1, 46108 València.  
DISPOSICIÓ ADDICIONAL ÚNICA  
Es remetrà la descripció dels fitxers enumerats en l'annex de la present orde a l'Agència Espanyola de Protecció de Dades per a la seua inscripció en el Registre General de Protecció de Dades, de conformitat amb el que establix l'article 55 del Reglament aprovat per Reial Decret 1720/2007, de 21 de desembre, que desenvolupa la Llei Orgànica 15/1999, de 13 de desembre, de Protecció de Dades de Caràcter Personal.  
DISPOSICIÓ FINAL ÚNICA  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 20 de gener de 2010  
El conseller d'Infraestructures i Transport,  
MARIO FLORES LANUZA  
ANNEX ÚNIC  
Creació de fitxers titularitat de l'AVEN  
Es procedix a la creació dels fitxers titularitat de l'AVEN que contenen i processen dades de caràcter personal que a continuació s'enumeren:  
1. Creació del fitxer Nòmines:  
a) Finalitat i usos previstos: gestió de nòmines.  
- Gestió de nòmina.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
empleats.  
c) Tipus de dades i estructura del fitxer:  
- DNI-NIF  
- Nom i cognoms  
- Adreça  
- Telèfon  
- Núm. SS/ mutualitat.  
- Núm. de registre de personal.  
- Econòmiques, financeres i d'assegurances.  
- Transaccions de béns i servicis.  
- Grau de discapacitat exclusivament per al compliment de deures públics.  
- Afiliació sindical, amb l'única finalitat de realitzar la transferència dinerària de les quotes retingudes a l'entitat de la qual l'afectat siga membre.  
d) Sistema de tractament: automatitzat.  
e) Cessions o comunicacions de dades previstes: organismes de la seguretat social, hisenda pública i administració tributària, Tribunal de Comptes, sindicats i juntes de personal, bancs, caixes d'estalvi i caixes rurals i entitats asseguradores.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: alt.  
2. Creació del fitxer Gestió econòmica:  
a) Finalitat i usos previstos: fitxer per a donar suport a la gestió econòmica que realitza l'Agència Valenciana de l'Energia.  
- Gestió comptable fiscal i administrativa.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
beneficiaris.  
c) Tipus de dades i estructura del fitxer:  
- DNI-NIF  
- Nom i cognoms  
- Adreça  
- Telèfon  
- Econòmiques i financeres  
d) Sistema de tractament: mixt.  
e) Cessions o comunicacions de dades previstes: hisenda pública i administració tributària.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: bàsic.  
3. Creació del fitxer Registre d'entrades/d'eixides:  
a) Finalitat i usos previstos: gestió del registre d'entrada/d'eixida de documents.  
- Procediment administratiu.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
ciutadans, residents i sol·licitants.  
c) Tipus de dades i estructura del fitxer:  
- DNI-NIF  
- Nom i cognoms  
- Adreça  
d) Sistema de tractament: automatitzat.  
e) Cessions o comunicacions de dades previstes: organismes seguretat social, hisenda pública i administració tributària, Tribunal de Comptes o equivalent econòmic, òrgans judicials, altres òrgans de l'administració de l'estat, altres òrgans de la comunitat autònoma, altres òrgans de l'administració local, forces i cossos de seguretat, interessats legítims.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: bàsic.  
4. Creació del fitxer Control d'accés-control de presència:  
a) Finalitat i usos previstos: gestió del control de l'entrada de les instal·lacions.  
- Recursos humans.  
- Seguretat i control d'accés a edificis.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
empleats, ciutadans i residents.  
c) Tipus de dades i estructura del fitxer:  
- DNI-NIF  
- Nom i cognoms  
- Firma/empremta.  
d) Sistema de tractament: automatitzat.  
e) Cessions o comunicacions de dades previstes: forces i cossos de seguretat.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: bàsic.  
5. Creació del fitxer Mestre d'empreses:  
a) Finalitat i usos previstos: fitxer que conté informació sobre tercers relacionats amb l'Agència Valenciana de l'Energia.  
- Procediment administratiu.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
proveïdors i beneficiaris.  
c) Tipus de dades i estructura del fitxer:  
- DNI-NIF  
- Nom i cognoms  
- Adreça  
- Telèfon  
- Informació comercial  
- Econòmiques, financeres i d'assegurances.  
- Transaccions de béns i servicis.  
d) Sistema de tractament: mixt.  
e) Cessions o comunicacions de dades previstes: altres òrgans de l'administració local, autonòmica o estatal, bancs i caixes rurals.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: bàsic.  
6. Creació del fitxer Dietes personal de l'AVEN:  
a) Finalitat i usos previstos: fitxer que conté informació sobre dietes del personal de l'Agència Valenciana de l'Energia.  
- Recursos humans.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
empleats.  
c) Tipus de dades i estructura del fitxer:  
- DNI-NIF  
- Nom i cognoms  
d) Sistema de tractament: automatitzat.  
e) Cessions o comunicacions de dades previstes: altres òrgans de l'administració local.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: bàsic.  
7. Creació del fitxer Beneficiaris d'ajudes:  
a) Finalitat i usos previstos: fitxer que conté informació sobre beneficiaris d'ajudes que l'Agència Valenciana de l'Energia tramita.  
- Procediment administratiu.  
b) Origen de les dades:  
- Procedència: el mateix interessat o el seu representant legal.  
- Col·lectius de persones sobre els quals es pretén obtindre dades:  
beneficiaris.  
c) Tipus de dades i estructura del fitxer:  
- DNI-NIF  
- Nom i cognoms  
- Adreça  
- Telèfon  
- Comercials  
- Econòmiques i financeres  
d) Sistema de tractament: mixt.  
e) Cessions o comunicacions de dades previstes: organismes seguretat social, hisenda pública i administració tributària i òrgans judicials.  
f) Transferències internacionals de dades: no es preveuen.  
g) Òrgan responsable del fitxer: Agència Valenciana de l'Energia (AVEN).  
h) Nivell de seguretat: bàsic.


Còpia Permalink ELI